Brandstofprys styg om middernagArgieffoto Motoriste gaan om middernag duurder moet opdok vir brandstof. Die departement van energie het Vrydag aangekondig dat brandstofpryse van petrol met 44c per liter gaan styg, terwyl die prys van diesel met ŉ swaelinhoud van 0,05% en dié met 0,005% met 4c per liter styg. Die departement het gesê die grootste rede vir die styging is die verswakking van die rand teen die Amerikaanse dollar. “Voorts het gemiddelde internasionale pryse vir petrol gestyg, terwyl die pryse vir diesel en paraffien gedaal het.” Die prys van petrol het aan die begin van Junie met 47c per liter gestyg, terwyl die prys van diesel met ŉ swaelinhoud van 0,05% met 41c per liter gestyg het en dié met 0,005% met 49c per liter.